# Bill Nicholson (motociclista)

Bill Nicholson (Belfast, p. dècada del 1920 - p. segle XXI) va ser un pilot de motociclisme nord-irlandès que va destacar en competicions de motocròs i trial durant les dècades del 1940 i 1950, sempre com a pilot oficial de BSA. El 1947 formà part de l'equip estatal britànic que guanyà la primera edició del Motocròs de les Nacions i, durant anys, va guanyar curses estatals i internacionals de renom d'aquesta modalitat, com ara el Gran Premi d'Itàlia de 500cc del 1950. Però fou la modalitat del trial la què més èxits li va reportar al llarg de la seva carrera, entre ells dues victòries al British Experts Trial (1950 i 1954), cinc a l'Scott Trial (1946-1947 i 1949-1951) i dues al campionat britànic (1951-1952).
Nicholson fou un dels principals responsables del desenvolupament de les BSA de fora d'asfalt. El 1946, després de quedar segon amb la seva BSA particular darrere del principal pilot de la marca, Fred Rist, al Colmore Cup Trial (una important prova que anava de Stratford-upon-Avon a Winchcombe), l'empresa el va fitxar per a competir en trial i motocròs. De seguida, Nicholson va crear un nou bastidor tubular de doble bressol per a la seva moto de trial que va demostrar ser molt superior a l'original. Poc després, amb l'ajuda dels seus amics irlandesos els germans McCandless, inventors de la suspensió posterior de doble amortidor hidràulic amb basculant, va adaptar aquest nou tipus de suspensió a la seva BSA B29 de motocròs. El resultat fou tan reeixit que l'empresa va fer servir des d'aleshores aquell nou bastidor en tots els seus models de gran cilindrada, incloent-hi la famosa BSA Gold Star.
Al cap dels anys, Bill Nicholson va abandonar BSA i va entrar a treballar com a dissenyador a Jaguar, on va participar en el desenvolupament dels models E-Type i S-Type, així com en el dels models de curses. Més tard va muntar una botiga-taller a Northampton on venia i preparava automòbils MG per a competició. Malgrat haver de tancar aquell taller, Nicholson va continuar com a preparador autònom de cotxes MG durant la resta de la seva vida.

## Palmarès

* 2 campionats britànics de trial (1951-1952)
* 5 victòries al Scott Trial (1946-1947, 1949-1951)
* 2 victòries al British Experts Trial (1950, 1954)
* 1 victòria al Motocross des Nations (1947)

## Referències

* 1 2 3 «Seven Best Builds, BSA. Bill Nicholson» (en anglès). bsaotter.com, 2010. [Consulta: 20 gener 2023].
* ↑ Berry, Ian. «Post-war boom». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 2. ISBN 978-0-9564975-3-6.
* 1 2 3 Dow, Eddie. «The 'Gold Star' as a Trials 'iron'». A: motos-anglaises.com. Britain's Gold Start Service (PDF) (en anglès). Eddie Dow Ltd., ca. 1967, p. 11-12 [Consulta: 20 gener 2023].
* ↑ Hewitt, Sam. «When BB was king – Gold Star Mx» (en anglès). classicdirtbike.co.uk, 19-05-2020. [Consulta: 20 gener 2023].
* ↑ Allan, Vic. «BSA Gold Star test» (en anglès). classicbikehub.uk, 06-01-2012. [Consulta: 20 gener 2023].
* ↑ «BSA Gold Star and the ISDT» (en anglès). speedtracktales.com. [Consulta: 20 gener 2023].
Campions britànics de trial :
1950 - Alves
1951 - Nicholson
1952 - Nicholson
1953 - Smith
1954 - Smith
1955 - Jackson
1956 - Brittain
1957 - Brittain
1958 - Jackson
1959 - Miller
1960 - Miller
1961 - Miller
1962 - Miller
1963 - Miller
1964 - Miller
1965 - Miller
1966 - Miller
1967 - Miller
1968 - Miller
1969 - Miller
1970 - Farley
1971 - Farley
1972 - Rathmell
1973 - M. Lampkin
1974 - Rathmell
1975 - Rathmell
1976 - Rathmell
1977 - Shepherd
1978 - M. Lampkin
1979 - Rathmell
1980 - M. Lampkin
1981 - Rathmell
1982 - Vesterinen
1983 - Saunders
1984 - Saunders
1985 - Saunders
1986 - Saunders
1987 - Saunders
1988 - Saunders
1989 - Saunders
1990 - Saunders
1991 - Saunders
1992 - Saunders
1993 - Colley
1994 - D. Lampkin
1995 - Colley
1996 - D. Lampkin
1997 - D. Lampkin
1998 - D. Lampkin
1999 - D. Lampkin
2000 - D. Lampkin
2001
2002 - D. Lampkin
2003 - Jarvis
2004 - Colley
2005 - Jarvis
2006 - Jarvis
2007 - Jarvis
2008 - Jarvis
2009 - Dabill
2010 - Dabill
2011 - Dabill
2012 - Dabill
2013 - Brown
2014 - Dabill
2015 - Dabill
2016 - Dabill
2017 - Price
2018 - Dabill
2019 - Price
2020 - Roberts
2021 - Martyn
2022 - Martyn
2023 - Peace :